ધોધમાર વરસાદને કારણે શહેરનાં કોટનમીલ રોડ,જુનાથાણા, કાશીવાડી, તરોટા બજાર, ગોલવાડ, પ્રજાપતિ આશ્રમ સહિતના કેટલાક માર્ગો તથા વિસ્તારોમાં સાધારણ પાણી ભરાયા હતા. જો કે વરસાદ ત્રુટક ત્રુટક પડતો રહ્યો હતો અને બંધ થતા ભરાયેલ પાણી ઓસરી પણ જતા હતા. પ્રકાશ ટોકીઝના ગરનાળામાં થોડો સમય પાણી વધુ ભરાતા વાહનવ્યવહાર અસરગ્રસ્ત બન્યો હતો. નવસારીમાં સીઝનનો સૌથી સારો વરસાદ મંગળવારે પડતા જનજીવન અસરગ્રસ્ત થયું હતુ. પ્રિમોન્સુન કામગીરી માટે અનેક વખત પાવરકટ અપાયો છતાં અનેક વિસ્તારોમાં વરસાદ પડતાં મરામત માટે વીજળી ડુલ પણ કરાઇ હતી.